ב"ה יום רביעי ט' כסליו תשפ''א
יום ההולדת ויום הסתלקות של אדמו''ר האמצעי

למידה עצמית- הלכה הלכות תפילה

הלכות והליכות חלק א' הלכות תפילה פרק יד

שאלות תוך כדי /אחרי למידה (אם ביכולתך להדפיס את הדף, הדפס תייק ובקלסר/מחברת וכתוב תשובות במחברת! אם אין לך יכולת להדפיס, שמור במחשב, השאר מקום פנוי לדף וענה תשובות במחברת. את הדף תוכל לבקש מודפס כשנחזור ללמידה פיזית)

פרק יד

1. ממתי עד מתי אומרים בתפילה: 1. משיב הרוח ומוריד הגשם. 2. מוריד הטל.
2. מי שטעה ואמר מוריד הטל במקום משיב הרוח ומוריד הגשם מה דינו? פרט!
3. מה דינו של אדם שלא אמר משיב הרוח וגם לא אמר מוריד הטל?
4. יעקב אמר משיב הרוח ומוריד הגשם בקיץ במקום לומר מוריד הטל מה עליו לעשות? פרט!
5. ישראל אמר רק את המילים משיב הרוח ולא אמר "מוריד הגשם" האם צריך לחזור?
6. יוסי התפלל היום (ט' כסליו) שחרית במניין ויש לו ספק האם אמר משיב הרוח ומוריד הגשם, מה עליו לעשות? מהו הכלל שבזה?
7. מתי מתחילים לומר ותן טל ומטר לברכה בארץ ומתי בחו''ל?
8. מאיר היה אצל הרבי כאשר התחילו בארץ לומר ותן טל ומטר לברכה, מה עליו לומר בתפילתו?
9. יוסי דייטש היה בארץ כאשר התחילו לומר ותן טל ומטר לברכה ולאחר מכן כעבור שבוע, נסע לכינוס השלוחים אצל הרבי כיצד עליו לנהוג בנוגע לאמירת ותן טל ומטר לברכה? פרט!
10. אדם ששכח לומר ותן טל ומטר לברכה מה עליו לעשות? פרט את התחנות שיש לו.
11. מתי אומרים על אדם "חזקה עליו שעכשיו התפלל כראוי"?
12. מנשה שכח לומר יעלה ויבוא בתפילת ערבית של ר''ח כסליו מה עליו לעשות ומדוע?
13. כנ''ל בשאלה 12 אבל בחול המועד סוכות?
14. יצחק שכח יעלה ויבוא בתפילת ר''ח/חול המועד שחרית מה דינו?
15. אם לפי ההלכה עלי להתפלל שוב האם אני יכול לעשות זאת מידית?
16. האם שליח ציבור שטעה צריך לחזור מהתחלה ומדוע?

פרק טו

1. מהי ההגדרה של "גדול" לפי ההלכה?
2. מי שנולד בחודש אדר בשנה ''פשוטה'' והבר-מצווה שלו יוצא בשנה מעוברת מתי יחגוג בר-מצווה?
3. אברהם ושרגא חברים טובים עוד מהגן, אברהם גדול משרגא, כיצד יתכן ששרגא יחגוג בר-מצוה לפני אברהם בהפרש ניכר?
4. היכן צריכים להיות כל העשרה של המניין ומה הדין אם זה לא כך?
5. מה ההבדל בין מי שנמצא מחוץ לבית הכנסת ושומע קדיש למי שנמצא בתוך בית הכנסת?
6. מי ראוי ויכול להיות שליח ציבור (חזן)?
7. מה ההבדל בין אדם שנמצא באמצע תפילת שמו''ע לבין אדם שישן בבית הכנסת לעניית אמירת קדיש, הרי 2 לא יכולים לענות?
8. מה מיוחד בעניית ''אמן יהא שמיה רבה"?
9. מהיכן למדים שצריך לעמוד באמירת אמן?